

**Výzva na účasť na prípravných trhových konzultáciách pre účel
SIEM SOC (Security Operation Center)**

(podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

**Identifikácia verejného obstarávateľa**

Názov organizácie: Národná banka Slovenska

Adresa sídla: Imricha Karvaša 1, 813 25 Bratislava, Slovenská republika

IČO: 30 844 789

Internetová adresa (URL): [www.nbs.sk](http://www.nbs.sk)

Webové sídlo NBS: https://www.nbs.sk/sk/verejne-obstaravanie/ptk

(ďalej len „verejný obstarávateľ“)

Národná banka Slovenska ako verejný obstarávateľ podľa ust. § 7 ods.1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov vyzýva na účasť na prípravných trhových konzultáciách (ďalej len „PTK“), ktoré sa uskutoční v termínoch **od 9.05.2022 do 3.6.2022** a budú realizované formou samostatných online (MS Teams) stretnutí zástupcov verejného obstarávateľa a jednotlivých účastníkov PTK.

**Účel PTK**

Národná banka Slovenska plánuje verejné obstarávanie služieb SIEM Security Operation Center (SOC) v režime 24/7, 365 dní. Primárnymi cieľmi SOC budú nepretržité monitorovanie bezpečnosti IT NBS, prevádzka SIEMu a spolupráca pri riešení bezpečnostných incidentov.“ Účelom plánovaného verejného obstarávania bude výber poskytovateľa služieb SOC.

Národná banka Slovenska realizuje PTK za účelom spresnenia technických požiadaviek na služby SOC a získania informácií týkajúcich sa obchodných podmienok dodania služby.

**Spôsob komunikácie**

Online účasť zástupcu/zástupcov účastníka na PTK a e-mailová komunikácia.

**Požiadavky kladené na účastníkov, ktorí sa chcú zúčastniť PTK**

Verejný obstarávateľ sa s ohľadom na vedomosti a skúsenosti relevantných subjektov, ktoré sa chcú zúčastniť prípravných trhových konzultácií rozhodol zverejniť nasledujúce požiadavky:

* Rozhodnutie zúčastniť sa na konzultáciách musí byť slobodné a vážne.
* Samotných PTK sa budú môcť zúčastniť len účastník a/alebo ich zástupcovia, ktorí reálne poskytujú služby SOC a sú si vedomí zákonnej úpravy PTK, dôsledkov vyplývajúcich z ich účasti na PTK a súhlasia s nimi (§ 25 a § 40 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov).
* Zúčastnená osoba na PTK sa preukáže poverením od osoby oprávnenej konať za účastníka. Toto poverenie musí dopredu poskytnúť k nahliadnutiu spolu s prihlasovacím formulárom.

**Náklady spojené s PTK**

Všetky náklady a výdavky spojené s účasťou na PTK znáša účastník bez akéhokoľvek finančného nároku na verejného obstarávateľa.

**Priebeh PTK**

Lehota na prihlásenie k účasti na PTK je stanovená do 6.5.2022 do 14.00 h.

Záujemca o PTK zašle v stanovenej lehote prihlasovací formulár (Príloha č. 1), ktorým potvrdí svoj záujem o účasť na PTK elektronicky na e-mailové adresy: jan.debnar@nbs.sk, ivan.cibiri@nbs.sk.

Od účastníkov v PTK na stretnutí očakávame minimálne vyjadrenie k témam podľa dokumentu - Príloha č. 4 – Úvodné témy na diskusiu SIEM SOC.

**Poskytnuté dokumenty**

Bližšie informácie o predmete PTK sa nachádzajú v samostatných prílohách tejto výzvy.

V rámci PTK predkladá Národná banka Slovenska účastníkom súbor dokumentov, informácií a požiadaviek za účelom umožnenia prípravy účastníka na PTK.

**Ďalšie informácie**

Verejný obstarávateľ prehlasuje, že v spojitosti s prípravnými trhovými konzultáciami prijme primerané opatrenia v takom rozsahu, aby nedošlo k narušeniu hospodárskej súťaže.

Verejný obstarávateľ zverejnil dokumenty a bližšie informácie k PTK, ktoré sú voľne prístupné na webovom sídle NBS na adrese

<https://www.nbs.sk/sk/verejne-obstaravanie/ptk>.

**Prílohy**

Príloha č. 1 – Prihlasovací formulár SIEM SOC

Príloha č. 2 – Popis SIEM

Príloha č. 3 – Špecifikácia služieb a aktivít SIEM SOC (PTK)

Príloha č. 4 – Úvodné témy na diskusiu SIEM SOC

Príloha č. 5 – Dotazník SIEM SOC